Boeing 737

Boeing 737 - B737 je ozkotrupno dvomotorno reaktivno letalo ameriškega proizvajalca Boeing. Originalno načrtovan kot bolj ekonomična in manjša različica letala Boeing 707, se je z leti razvil v najbolj prodajano potniško letalo na svetu. Boeing 737 se uporablja kot nadomestilo za 707, 727, 757, DC-9 in MD-80/90. Njegov glavni konkurent je družina letal Airbus A320, ki se mu bliža po številu naročil in Airbus A220 ter Embraer E-Jet E2. Ločimo 4 generacije letal 737: 1 Boeing 737 Original - prva generacija (verzije 737-100/200) 1.114 proizvedenih, 1967-1988 2 Boeing 737 Classic - druga generacija (verzije 737-300/400/500) 1.988 proizvedenih, 1981-2000, glavni članek: B737 Classic 3 Boeing 737 Next Generation - tretja generacija (verzije 737-600/700/800/900) 7.130 proizvedenih, 1996-2020, glavni članek: B737 NG 4 Boeing 737 MAX - četrta generacija (verzije 737 MAX-7/8/9/10) 1.900+ proizvedenih, 2016-danes, glavni članek: B737 MAX Za vsako generacijo se letala precej razlikujejo med sabo in piloti rabijo 4 različne type ratinge za isti tip aviona, kar je ena izmed največjih slabosti letal Boeing 737. Skupaj je bilo izdelanih več kot 12.000 Boeingov 737, kar ga uvršča skupaj z Airbusom A320 med tržno najbolj prodajana rektivna letala. B737-230 ni posebna generacija, ampak 737-200, pri čemer "30" označuje kodo kupca (Lufthanse). Torej je B737-230 tehnično enak drugim 737-200 iste izvedbe, le prvotno je bil izdelan za določenega naročnika. 737-200 Advanced ni nova generacija, ampak izboljšana različica osnovnega 737-200. Prvi let 737-200 Advanced: 15. april 1971. Junija 1971 je Advanced postal standardna proizvodna izvedba. Zadnji 737-200 Advanced je bil dobavljen leta 1988. Advanced je prinesel: izboljšano aerodinamiko krila, spremenjen sistem flapov in slatov, večji vzletni masi, več goriva, močnejše motorje JT8D, približno 15 % večji dolet in nosilnost kot pri zgodnjih 737-200. Od teh je v proizvodnji le še 737 MAX, ki je prvič poletel leta 2017. Verzije letal 737 Classic in 737NG so bile zasnovane kot konkurenca letalu Airbus A320, 737MAX pa konkurira A320NEO (New engine option). Družina letal 737 je po zmogljivosti, številu sedežev, porabi goriva, stroških vzdrževanje zelo podobna družini letal A320. Obstaja poslovna različica letal 737BBJ (Boeing Business Jet), ki je prirejena različica 737NG z manj potniki, razkošno kabino in večjimi rezervoarji za gorivo za daljši dolet. 737 je eno izmed redkih letal v proizvodnji, ki je "Hardwired", poleg hidravličnih sistemov za krmiljenje so tudi kabelske povezave z vsak primer. Je potrebna precej večja fizična moč v tem primeru. Večina drugih letal uporablja fly-by-wire sisteme, ki nimajo direktnih (fizičnih) povezave s krmilnimi sistemi. Boeing 737 je bil vpleten v 315 različnih nezgod z 4243 smrtnimi žrtvami in 111 ugrabitev z 325 žrtvami. Veliko večina nesreč je bila pri zgodnjih različicah, novejši 737NG velja za eno izmed najbolj varnih letal z manj kot 10 nesrečami; v nesrečah tega tipa je bil glavni krivec človeški faktor. Pri tem velja poudariti, da je 737 najbolj številčno uporabljano letalo. V vsakem danem trenutku se v zraku nahaja 1.250 Boeingov 737, vsakih 5 sekund vzletita ali pristaneta dve letali. Tehnične specifikacije Sklici in literatura Zunanje povezave 737 stran na Boeing.com Aerospace Technology – Boeing 737-600/700/800/900 Flight International stran B737 vodič